যীশু-নীলাঞ্জনার বর্ষবরণের আলো অনেকটাই ফিকে

কলকাতা: বিচ্ছেদের আবহয়েই দুই মেয়ে সারা-জারাকে নিয়েই নিজেদের মতন করে বাড়িতেই বর্ষবরণ পালন করলেন যিশু পত্নী নীলাঞ্জনা (Nilanjana Sengupta)। অন্যদিকে ‘খাদান’ ছবির সাফল্য তাড়িয়ে উপভোগ করে চলেছেন অভিনেতা যিশু সেনগুপ্ত (Jisshu Sengupta)। বর্ষবরণ অনুষ্ঠানে তিনি তিনি বসে ছিলেন না। যদিও প্রকাশ্যে দুজনের কাউকেই দেখা যায়নি। কে কিভাবে বর্ষবরণের রাত কাটিয়েছে তা জানাতেও রাজি নয়। ফোন করা হলে নীলাঞ্জনা তা নিয়ে একটি শব্দ ব্যয় করতে চান না বলে জানিয়ে দিয়েছেন।যিশু পার্টিতে গা ভাসালেও তা হয়তো প্রকাশ্যে আসেনি।

লেক গার্ডেন্সে যীশু-নীলাঞ্জনার বিশাল বাড়িতে বছরের শেষ দিনে এবার ছিল না কোন আলোর রোশনাই। তাঁদের পাশের বাড়ির প্রতিবেশী সাংসদ সৌগত রায়ের বাড়ির পাশে বসে থাকা পাড়ার ছেলেরা গত ২৫ শে ডিসেম্বর মজার ছলে বলছিলেন ‘জন্মদিন’এও বাড়িতে দেখা মিলল না ‘যীশুর’।

এর মাঝেও দুই মেয়েকে নিয়ে ভাল থাকার চেষ্টা করছেন নীলাঞ্জনা। চলতি বছরেই তাঁর মা তথা বর্ষীয়ান অভিনেত্রী অঞ্জনা ভৌমিককে হারিয়েছেন তিনি। সোমবার দুই মেয়ে সারা ও জারা এবং বোন চন্দনা শর্মাকে নিয়ে মায়ের জন্মবার্ষিকী বিশেষভাবে উদযাপন করলেন নীলাঞ্জনা।বাড়িতে আয়োজন করা হয়েছিল কীর্তনের। মায়ের জন্মদিনে পথ শিশুদের খাওয়ানোর আয়োজন করেছিলেন দুই মেয়েকে সঙ্গে নিয়ে নীলাঞ্জনা।

আরও পড়ুন: হিমাচলের মহিলারা ঠিক কেমন? বললেন কঙ্গনা

টালিপাড়ায় এখন যীশু- নীলাঞ্জনার তিক্ত সম্পর্ক বেশ কয়েক মাস ধরে আলোচনার বিষয় হয়ে উঠেছে। কারোর নাম না করেই সোশ্যাল মিডিয়ায় মাঝে মাঝেই নীলাঞ্জনা নানান মন্তব্য হাওয়ায় ভাসিয়ে দেন। যদিও যীশুকে তার প্রত্যুত্তরে নিশ্চুপ থাকতেই দেখেছে তার ভক্তরা। যীশুর নামের সঙ্গে জড়িয়েছে ‘পরকীয়া’। যা নিয়ে নানান সময় বিভিন্ন ইঙ্গিতমূলক পোস্ট করেছেন নীলাঞ্জনা। এর আগে যিশুর বোন রাই সোশ্যাল মিডিয়ায় কারও নাম না করেই লিখেছিলেন, ‘এত মিথ্যে,এত মিথ্যে… সহ্য হবে তো? নিজেদের সম্পর্ক নিয়ে এই ঠান্ডা লড়াইয়ের মধ্যে দুজনেরই বর্ষবরণের রঙিন আলো অনেকটাই ফিকে হয়ে গেছে।

অন্য খবর দেখুন